ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குடிமைப்பணி பயிற்சி மையங்களுக்கான தேசிய தரத்தை மத்திய அமைச்சர் டாக்டர் ஜிதேந்திர சிங் தொடங்கிவைத்தார்”; இந்த சிறப்பு மாதிரியை உலகிலேயே முதல் நாடாக இந்தியா உருவாக்கியுள்ளது
குடிமைப்பணி பயிற்சி மையங்களுக்கான தேசிய தர நிர்ணயக் கட்டமைப்பை மத்திய அறிவியல் மற்றும் தொழில்நுட்பத் துறை இணையமைச்சர் டாக்டர் ஜிதேந்திர சிங் இன்று தொடங்கிவைத்தார்.
அப்போது பேசிய அவர், இந்த சிறப்பு கட்டமைப்பை உலகிலேயே முதல் நாடாக இந்தியா உருவாக்கியுள்ளது என்றும், விரைவில் உலக அளவில் இந்தியா இதில் முன்மாதிரியாக விளங்கும் என்று நம்புவதாகக் கூறினார். இந்நிகழ்ச்சியில் 25 மத்திய பயிற்சி நிறுவனங்கள், 33 மாநில அளவிலான நிர்வாக பயிற்சி நிறுவனங்கள் மற்றும் குடிமைப்பணி பயிற்சி நிறுவனங்கள் உள்ளிட்ட 103 நிறுவனத்தினர் கலந்துகொண்டனர். உயர்கல்வி, சுகாதாரம் மற்றும் சுற்றுச்சூழல் துறையில் தர நிர்ணயம் இருந்துவரும் நிலையில், முதன் முறையாக பயிற்சி நிறுவனங்களுக்கும் தர நிர்ணய கட்டமைப்பு உருவாக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842387
வடகிழக்குப் பகுதி வளர்ச்சி அமைச்சகம்
வடகிழக்கு பிராந்திய வளர்ச்சி அமைச்சகத்தின் கீழ் அருணாச்சலப் பிரதேசத்தில் இயங்கும் சுய உதவிக்குழுவின் வெற்றி கதை.
அருணாச்சலப் பிரதேசத்தின் சாங்லாங் பகுதியில் உள்ள போர்டும்சாவில் ஜாஸ்மின் சுய உதவிக்குழு கூட்டமைப்பு நெர்கார்ம்ப் திட்டத்தின் கீழ் 2018-ம் ஆண்டு உருவாக்கப்பட்டது.
இக்கூட்டமைப்பில் மொத்தம் 16 சுய உதவிக்குழுக்கள் உள்ளன. 2019-ல், இத்திட்டத்திலிருந்து சுழல் நிதியாக ரூ. 193,939-ஐ கூட்டமைப்பு பெற்றது. இந்தத் தொகையின் மூலம், தங்கள் வட்டாரத்தில் பூச்செடி மையங்கள் இல்லாததால், வருமானம் ஈட்டும் நடவடிக்கையாக இவர்கள் மலர் வளர்ப்பை தொடங்கினார்கள்.
மலர் வளர்ப்பு தவிர, பாக்கு வளர்ப்பும் அவர்களது வருமானம் ஈட்டும் நடவடிக்கையின் ஒரு பகுதியாகும். சிறிய அளவிலான வணிகத்தின் மேம்பாடு மற்றும் வளர்ச்சிக்கு தங்களால் இயன்ற பங்களிப்பை ஒவ்வொரு சுய உதவிக்குழு உறுப்பினரும் செய்து வருகின்றனர்.
உள்ளூர் நிகழ்வுகளில் தங்கள் பொருட்களை காட்சிப்படுத்தியதன் மூலம், குறுகிய காலத்தில் இந்த நர்சரி அந்த வட்டாரத்தில் புகழ் ஈட்டியது. மலர் செடிகள் உள்ளிட்டவற்றை வாங்க பல்வேறு பகுதிகளில் இருந்து வாடிக்கையாளர்கள் வரத் தொடங்கினர்.
அருணாச்சலப் பிரதேச மாநில தினம், கிராமப்புற பொருட்காட்சி, திருவிழாக்கள் மற்றும் கண்காட்சிகள் போன்ற பல்வேறு நிகழ்வுகளில் தங்கள் பொருட்களை காட்சிப்படுத்த கூட்டமைப்புக்கு வாய்ப்பு கிடைத்தது.
சிறிய முதலீட்டில் கிடைக்கும் லாபத்துடன் தங்கள் முன்முயற்சியில் உறுப்பினர்கள் பெரிதும் திருப்தி அடைந்துள்ளனர். இந்த முன்முயற்சி, சுய உதவிக்குழுக்களுக்கு லாபகரமான வாழ்வாதாரத்தை வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1787377
அறிவியல் மற்றும் தொழில்நுட்பத்துறை
அறுவைச் சிகிச்சையால் அகற்ற முடியாத கட்டிகளை குணப்படுத்த புதிய சிகிச்சை முறை
அறுவை சிகிச்சையால் அகற்ற முடியாத புற்றுநோய்க் கட்டிகளுக்கு சிகிச்சை அளிக்க புதிய முறை ஒன்று உருவாக்கப்பட்டுள்ளது. காந்தப்புலத்தைப் பயன்படுத்தி செய்யக் கூடிய இந்த சிகிச்சை முறையால், ஜியோபிளாஸ்டோமா போன்ற எளிதில் அகற்ற முடியாத திடக்கட்டிகளுக்கு சிகிச்சை அளிக்க முடியும். மத்திய அறிவியல் தொழில்நுட்பத்துறையின் கீழ் இயங்கும் தன்னாட்சி நிறுவனமான நேனோ அறிவியல் தொழில்நுட்ப நிறுவனத்தின் விஞ்ஞானிகள் இம்முறையைக் கண்டறிந்துள்ளனர். விரிவான தகவல்களுக்கு: https://pib.gov.in/PressReleasePage.aspx?PRID=1645698
(Visitor Counter : 168
வெளியுறவுத்துறை அமைச்சகம்
இந்தியா – நார்வே கடல்சார் பேச்சு வார்த்தை குறித்த புரிந்துணர்வு ஒப்பந்தம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இந்தியா-நார்வே இடையே கடல்சார் பேச்சு வார்த்தை குறித்த புரிந்துணர்வு ஒப்பந்தத்திற்கு ஒப்புதல் அளித்துள்ளது.
பலன்கள்:
இருநாடுகளும் நீலப்பொருளாதார வளர்ச்சியில் ஒத்துழைப்பு வழங்குவதை இந்த புரிந்துணர்வு ஒப்பந்தம் ஊக்குவிக்கும். நீலப்பொருளாதாரத் துறையில் சர்வதேச அளவில் முன்னணி நாடாக விளங்கும் நார்வே, மீன்பிடிப்பு, ஹைட்ரோ கார்பன், புதுப்பிக்கக் கூடிய எரிசக்தி, கடல்சார் வளங்களை பாதுகாப்பது, மற்றும் கடல்சார் போக்குவரத்து ஆகிய துறைகளில் நவீன தொழில்நுட்பங்களையும், நிபுணத்துவத்தையும் கொண்டுள்ளது.
சுகாதாரம் மற்றும் குடும்ப நலத்துறை அமைச்சகம்
அனைவருக்கும் சுகாதார வசதி என்பதை நோக்கிய பயணத்தில் இந்தியா ஒரு குறிப்பிடத்தக்க மைல்கல்லைக் கடந்துள்ளது - 1,50,000 ஆயுஷ்மான் பாரத் சுகாதாரம் மற்றும் நல்வாழ்வு மையங்கள் செயல்படுகின்றன
நாட்டின் சுகாதாரக் கட்டமைப்பை வலுப்படுத்துவதை வெளிப்படுத்தும் குறிப்பிடத்தக்க சாதனையில், இந்தியா வரலாற்றுச் சிறப்புமிக்க மைல்கல்லைத் தாண்டியுள்ளது- 150,000 ஆயுஷ்மான் பாரத் சுகாதாரம் மற்றும் நல்வாழ்வு மையங்கள் டிசம்பர் 31 ஆம் தேதிக்கு முன் செயல்படுத்தப்பட்டுள்ளன. நிர்ணயிக்கப்பட்ட காலக்கெடுவிற்கு முன்பே இந்த சாதனையை நிறைவேற்றிய தேசத்தின் முயற்சிகளைப் பிரதமர் திரு நரேந்திர மோடி பாராட்டினார், மேலும் இந்த மையங்கள் நாடு முழுவதும் உள்ள குடிமக்கள் ஆரம்ப சுகாதார வசதிகளை எளிதாக அணுகவும் பெறவும் உதவும் என்று அவர் கூறினார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, தேசத்தின் இந்த சாதனைக்கு வாழ்த்து தெரிவித்ததோடு, இந்தியா தான் நினைத்த இலக்கை வெற்றிகரமாக அடைந்துவிட்டதற்காகத் தனது மகிழ்ச்சியையும் வெளிப்படுத்தினார். மாநிலங்கள் / யூனியன் பிரதேசங்கள் மற்றும் மத்திய அரசின் ஒருங்கிணைந்த மற்றும் கூட்டு முயற்சிகள், பிரதமர் திரு நரேந்திர மோடியின் தொலைநோக்குப் பார்வையை யதார்த்தமாக்கி, உறுதி செய்யப்பட்ட, விரிவான ஆரம்ப சுகாதார சேவைகளுக்கான உலகளாவிய மாதிரியாக இந்தியாவை உருவாக்கியுள்ளது.
நாடு முழுவதும் 134 கோடிக்கும் அதிகமான மக்கள் ஆயுஷ்மான் பாரத் சுகாதாரம் மற்றும் நல்வாழ்வு மையங்களால் பயனடைந்துள்ளனர். மேலும் 86.90 கோடிக்கும் அதிகமான பயனாளிகள் தொற்றாத நோய்களுக்காக ஒட்டுமொத்தமாகப் பரிசோதிக்கப்பட்டுள்ளனர், இவர்களில் 29.95 கோடி பேர் உயர் ரத்த அழுத்தத்திற்கும், 25.56 கோடி நீரிழிவு நோய்க்கும், 17.44 கோடி பேர் புற்றுநோய்க்கும், 17.44 கோடி பேர் மார்பகப் புற்றுநோய்க்கும், 5.66 கோடி பேர் கர்ப்பப்பைவாய்ப் புற்றுநோய்க்கும் பரிசோதிக்கப்பட்டுள்ளனர்.
இதுநாள்வரை, இந்த மையங்களில் 1.60 கோடிக்கும் அதிகமான நல்வாழ்வு அமர்வுகள் நடத்தப்பட்டுள்ளன.
மேலும், 15,000 முதல் 20,000 மக்கள்தொகையை உள்ளடக்கிய நகர்ப்புறத்தில் 2-3 மையங்களை நகர்ப்புற ஆரம்ப சுகாதார மையம்-சுகாதாரம் மற்றும் ஆரோக்கிய மையம் என்ற குடையின் கீழ் ஆயுஷ்மான் பாரத் சுகாதாரம் மற்றும் நல்வாழ்வு மையங்கள் செயல்படுத்தி, புறநோயாளி பராமரிப்பை வலுப்படுத்துகிறது.
குடியரசுத் துணைத் தலைவர் செயலகம்
அமைதி முன்னேற்றத்திற்கான முன்நிபந்தனை; குடியரசு துணைத்தலைவர். தேசிய பாதுகாப்பு கல்லூரியில் பேருரை
அமைதியானது, முன்னேற்றத்திற்கான முன்நிபந்தனை என்றும் இந்தியா உயர்ந்து வருவதாகவும், உலகமே நம்மை பார்த்துக் கொண்டிருப்பதாகவும், குடியரசுத் துணைத்தலைவர் திரு எம் வெங்கையா நாயுடு கூறியுள்ளார். தேசிய பாதுகாப்பு கல்லூரியில், “இந்தியாவின் யுக்தி சார்ந்த கலாச்சாரம், நாட்டின் குறிப்பிடத்தக்க மைய விழுமியங்கள், கவனத்திற்குரியவை மற்றும் குறிக்கோள்கள்” பற்றி குடியரசுத் துணை தலைவர் பேருரையாற்றினார்.
அவ்வப்போது கூறப்படும் “வாசுதேவ குடும்பம்” என்ற தொடருக்கு ஏற்ப இந்த உலகம் ஒரு பெரிய குடும்பம் என்பதை நம் நாடு நம்புவதாக குடியரசுத் துணைத்தலைவர் கூறினார். புவியிலும் அதில் வாழும் மனிதர்களுக்கும் மட்டும் அமைதி தேவை என்பதையும் கடந்து, ஒட்டுமொத்த பிரபஞ்சத்திற்கும் அது தேவை என்பதை நமது நாடு விரும்புகிறது.
வன்முறை சார்ந்த எண்ணங்கள், உணர்வுகள், மற்றும் நடவடிக்கைகளால் பிரிந்து கிடக்கும் உலகில் நாம் வாழ்ந்து கொண்டிருக்கிறோம் என்று குடியரசு துணைத்தலைவர் கூறினார்
அமைதிக்கான கல்வியும், ஒன்றாக வாழ்வதற்கான புரிதலுமே தற்போதைய தருணத்தின் தேவை என்றார் குடியரசு துணைத்தலைவர். ஜனநாயகத்தில் வன்முறைக்கு இடமில்லை என்றும், இந்தியா ஒரு முதிர்ச்சி அடைந்த நாடாளுமன்ற ஜனநாயகத்தைக் கொண்டிருக்கிறது என்று கூறிய குடியரசு துணைத்தலைவர், தோட்டாக்களைவிட வாக்குகள் வலிமையானவை என்பது நிரூபிக்கப்பட்டிருப்பதாகக் கூறினார்.
------
(Visitor Counter : 126
குடியரசுத் துணைத் தலைவர் செயலகம்
இந்திய கண்ணோட்டத்தோடு இந்திய வரலாற்று பாடப் புத்தகங்களை மறு ஆய்வு செய்ய குடியரசுத் துணைத் தலைவர் வலியுறுத்தல்
இளைய தலைமுறையினரிடையே நமது மதிப்பு வாய்ந்த கலாச்சார பாரம்பரியம் குறித்த பெருமையை விதைக்கும் வகையில் இந்திய கண்ணோட்டத்தோடு இந்திய வரலாற்று பாடப் புத்தகங்களை மறு ஆய்வு செய்ய குடியரசுத் துணைத் தலைவர் திரு. எம் .வெங்கையா நாயுடு வலியுறுத்தினார்.
ஆந்திரப் பிரதேசத்திலுள்ள ஏலூருவில் சர் சி. ஆர். ரெட்டி கல்வி நிலையங்களின் 75-வது ஆண்டு விழா கொண்டாட்டங்களில் பேசிய அவர், ஒருகாலத்தில் உலகத்துக்கே குருவாக இந்தியா விளங்கியது என்றும் நமது பாரம்பரியம் மற்றும் கலாச்சாரத்தை பாதுகாப்பதற்காக நமது வேர்களுக்கு மீண்டும் செல்ல வேண்டும் என்றும் மாணவர்களுக்கு அவர் எடுத்துரைத்தார்.
நம்மை மறுநிறுத்திக் கொள்வதற்கான தேவை குறித்து வலியுறுத்திய அவர், பசி, ஊழல் மற்றும் பாகுபாடு இல்லாத சக்திவாய்ந்த இந்தியாவை உருவாக்குவதற்கு நாம் அனைவரும் பாடுபட வேண்டும் என்று கூறினார். "அனைத்தையும் அரசே செய்ய முடியாது. தனி நபர்கள், தொழில்துறையினர்,
புரவலர்கள் மற்றும் சமுதாயத்தினர் என அனைவரும் ஒன்றிணைந்து மாற்றத்தை உருவாக்க வேண்டும்," என்று அவர் கூறினார்.
விழுமியங்கள் சார்ந்த கல்விக்கான தேவை குறித்து வலியுறுத்திய குடியரசுத் துணைத் தலைவர், நாட்டை முன்னேற்றுவதற்கான இயக்கமாக கல்வியை கருத வேண்டும் என்றார். இந்திய பாரம்பரியத்தில் குருவின் முக்கியத்துவத்தை எடுத்துரைத்த அவர், தங்கள் வாழ்வில் ஆசிரியர்கள் ஆற்றிய பங்கு குறித்து மாணவர்கள் எப்போதும் நினைவில் கொள்ள வேண்டும் என்றார்.
அரசியலில் நன்னடத்தை குறித்து பேசிய திரு. நாயுடு, நல்லொழுக்கம், திறமை, நடத்தை மற்றும் செயல்திறன் ஆகியவற்றின் அடிப்படையில் தங்களது பிரதிநிதிகளை மக்கள் தேர்ந்தெடுத்து ஜனநாயகத்தை வலுப்படுத்தி சாதி, பணம், சமுதாயம் மற்றும் குற்றங்கள் ஆகிய நான்கை புறந்தள்ள வேண்டும் என்றார்.
தாய்மொழி கல்விக்கு முக்கியத்துவம் அளிப்பதற்காக தேசிய கல்வி கொள்கை-2020-ஐ பாராட்டிய குடியரசுத் துணைத் தலைவர், ஒருவர் எத்தனை மொழிகளை கற்றாலும் தாய்மொழிக்கு முன்னுரிமை அளிக்க வேண்டும் என்றார். அறிவு மற்றும் புதுமைகளின் மையங்களாக பல்கலைக்கழகங்கள் திகழ்வதற்காக கற்பித்தல் முறைகளை மாற்றி அமைக்க வேண்டும் என்று வலியுறுத்தினார். மேலும், தேசிய கல்வி கொள்கை 2020-ஐ அனைத்து மாநிலங்கள் மற்றும் கல்வி நிறுவனங்கள் முழுமையாக செயல்படுத்த வேண்டும் என்று அவர் கேட்டுக்கொண்டார்.
தமது வெற்றி மந்திரத்தை மாணவர்களுடன் பகிர்ந்து கொண்ட திரு. நாயுடு, அர்ப்பணிப்பு, பொறுமை, கடின உழைப்பு, ஒழுக்கம், தன்னம்பிக்கை மற்றும் மனவுறுதி ஆகியவை ஒருவரின் இலக்குகளை எட்டுவதற்கு மிகவும் முக்கியம் என்றார். கல்வியாக இருக்கட்டும் அல்லது விளையாட்டாக இருக்கட்டும் ஒரே நாளில் வெற்றியாளர் உருவாவதில்லை என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802382
இந்திய போட்டிகள் ஆணையம்
இன்டோ கல்ஃப் ஃபெர்டிலைசர்ஸ் நிறுவனத்தின் பங்குகளை இன்டோரமா நிறுவனம் வாங்குவதற்கு சிசிஐ ஒப்புதல்
போட்டியியல் சட்டம் 2002 பிரிவு 31 -ன் கீழ் இன்டோ கல்ஃப் ஃபெர்டிலைசர்ஸ் நிறுவனத்தின் பங்குகளை இன்டோரமா இந்தியா நிறுவனம் வாங்குவதற்கு இந்திய போட்டியியல் ஆணையம் இன்று ஒப்புதல் அளித்துள்ளது.
இன்டோ கல்ஃப் ஃபெர்டிலைசர்ஸ் நிறுவனம் விவசாயத்திற்கு தேவையான பாஸ்பேட், யூரியா உள்ளிட்ட ரசாயன உரங்கள், வேளாண் இடுபொருட்கள், அதற்கு தேவையான ஊட்டச்சத்து ரசாயனங்கள் போன்றவற்றின் உற்பத்தி மற்றும் விற்பனையில் ஏற்கனவே ஈடுபட்டு வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693132
(Visitor Counter : 99
தொழிலாளர் மற்றும் வேலைவாய்ப்பு அமைச்சகம்
கொவிட்-19 பெருந்தொற்றின் போது மருத்துவ பராமரிப்பு மற்றும் நிவாரணம் வழங்குவதற்காக தொழிலாளர் அரசு காப்பீட்டு நிறுவனம் பயனாளிகளை சென்றடைகிறது
மருத்துவப் பயன்
காப்பீடு பெற்றுள்ள நபர் மற்றும்/ அல்லது அவரது குடும்ப உறுப்பினர்களுக்கு கொவிட் பாதிப்பு ஏற்பட்டால் பிரத்தியேக கொவிட்-19 மருத்துவமனையாக அறிவிக்கப்பட்டுள்ள எந்த ஒரு தொழிலாளர் அரசு காப்பீட்டு நிறுவன மருத்துவமனையிலும் இலவசமாக மருத்துவ சிகிச்சையை பெற்றுக்கொள்ளலாம்.
தொழிலாளர் அரசு காப்பீட்டு நிறுவனத்தால் நேரடியாக நடத்தப்படும் 21 மருத்துவமனைகள்  மற்றும் 2023 படுக்கைகளுடன் கூடிய மாநில அரசுகளால் நடத்தப்படும் தொழிலாளர் அரசு காப்பீட்டுத் திட்ட மருத்துவமனைகள் பிரத்தியேக கொவிட்-19 மருத்துவமனைகளாக செயல்படுகின்றன.
மேலும், குறைந்தபட்சம் 20% படுக்கைகளை ஈ எஸ் ஐ காப்பீட்டுதாரர்கள், பயனாளிகள் பணியாளர்கள் மற்றும் ஓய்வூதியதாரர்களுக்கு பிரத்தியேக கொவிட் படுக்கைகளாக ஒதுக்குமாறு அனைத்து தொழிலாளர் அரசு காப்பீட்டு நிறுவன மருத்துவமனைகளுக்கும் அறிவுறுத்தல் வழங்கப்பட்டுள்ளன.
தீவிர கொவிட் நோயாளிகளின் உயிரைக் காப்பாற்றுவதில் திறம்பட செயலாற்றும் பிளாஸ்மா சிகிச்சை, தொழிலாளர் அரசு காப்பீட்டு நிறுவன மருத்துவ கல்லூரி மற்றும் மருத்துவமனை, பரிதாபாத், ஹரியானா மற்றும் தொழிலாளர் அரசு காப்பீட்டு நிறுவன மருத்துவ கல்லூரி மற்றும் மருத்துவமனை, சனத் நகர், தெலங்கானா ஆகிய இடங்களில் வழங்கப்படுகிறது.
அவசர கால மற்றும் அவசரமில்லா மருத்துவ சிகிச்சைகளுக்காக பரிந்துரை கடிதம் இல்லாமல் கூட்டு மருத்துவமனையை நேரடியாக இஎஸ்ஐ பயனாளிகள் அணுகலாம்.
கொவிட்டால் பாதிக்கப்பட்ட காப்பீட்டுதாரரோ அல்லது அவரது குடும்ப உறுப்பினரோ ஒருவேளை தனியார் மருத்துவமனையில் சிகிச்சை பெற்றால் அதற்கான செலவை திரும்ப பெற்றுக்கொள்ளலாம்.
பணப் பயன்
கொவிட் பாதிப்பின் காரணமாக காப்பீட்டுதாரர் ஒருவேளை பணியில் இருந்து விலகி இருக்க நேர்ந்தால், அவருக்கு உரிய நோய்க்கால பலனை பெறலாம். சராசரி தினசரி கூலியில் 70% நோய்க்கால பயனாக 91 நாட்களுக்கு வழங்கப்படுகிறது.
காப்பீட்டுதாரர் பணி இழக்க நேர்ந்தால், அடல் பீமித் வியாக்தி கல்யாண் திட்டத்தின் கீழ் தினசரி சராசரி ஊதியத்தில் 50 சதவீதம் என 90 நாட்களுக்கு நிவாரணம் பெறலாம். இந்த நிவாரணத்தை பெறுவதற்காக atwww.esic.in எனும் தளத்தில் விண்ணப்பிக்கலாம்.
வேலை நீக்கம் அல்லது தொழிற்சாலை பிரச்சினைகள் சட்டம் 1947-ன் படி தொழிற்சாலை/ நிறுவனம் மூடுதல் ஆகிய காரணத்தால் காப்பீட்டுதாரர் பணியிழக்க நேர்ந்தால், ஆர் ஜே எஸ் கே ஒய் திட்டத்தின் கீழ் இரண்டு வருடங்களுக்கு வேலையின்மை படியை பெறலாம்.
ஒருவேளை காப்பீட்டுதாரர் உயிரிழக்க நேர்ந்தால், இறுதி சடங்கு செலவுக்காக குடும்பத்தில் உள்ள மூத்த உறுப்பினருக்கு ரூபாய் 15,000 வழங்கப்படும்.
பிரதமர் அலுவலகம்
ராஜ பர்பா திருநாளையொட்டி பிரதமர், ஒடிசா மக்களுக்கு வாழ்த்து
ராஜ பர்பா பண்டிகையையொட்டி, பிரதமர் திரு நரேந்திர மோடி, ஒடிசா மக்களுக்கு வாழ்த்துத் தெரிவித்துள்ளார்.
“ராஜ பர்பா என்ற மிகச்சிறப்பான பண்டிகை நல்வாழ்த்துகள். இந்த நன்நாள், சமுதாயத்தில் மகிழ்ச்சியையும், சகோதரத்துவத்தையும் வலுப்படுத்தட்டும். என் நாட்டு குடிமக்களின் சிறப்பான ஆரோக்கியத்திற்காகவும், நல்வாழ்விற்காகவும், நான் பிரார்த்திக்கிறேன்” என்று பிரதமர் கூறியுள்ளார்.
-----
(
தொலைதொடர்பு மற்றும் தகவல் தொழில்நுட்ப அமைச்சகம்
2021 டிசம்பர் 1 முதல் டிசம்பர் 20 வரை ‘75 லட்சம் அஞ்சல் அட்டை பிரச்சாரத்தை’ இந்தியா போஸ்ட் ஏற்பாடு செய்கிறது
சுதந்திரத்தின் 75வது ஆண்டை இந்தியா கொண்டாடி வருகிறது. இந்திய அரசின் விடுதலையின் அமிர்த மகோத்ஸவத்தின் கீழ், இந்திய மக்களின் புகழ்பெற்ற வரலாறு, கலாச்சாரம் மற்றும் சாதனைகளைப் பற்றி இளைஞர்கள் மற்றும் பெரியவர்கள் அறிய வாய்ப்பளிக்கும் வகையில் தொடர்ச்சியான நிகழ்வுகள் திட்டமிடப்பட்டுள்ளன.
அஞ்சல் துறை, தகவல் தொடர்பு அமைச்சகம், பள்ளிக் கல்வி மற்றும் எழுத்தறிவுத் துறை, கல்வி அமைச்சகம் ஆகியவை இணைந்து, 75 லட்சம் அஞ்சல் அட்டை பிரச்சாரத்தை டிசம்பர் 1 முதல் டிசம்பர் 20, 2021 வரை நடத்துகின்றன.
சிபிஎஸ்இ உடன் இணைக்கப்பட்ட பள்ளிகள், இந்தியாவிலும் வெளிநாட்டிலும் அமைக்கப்பட்டுள்ள அனைத்து யூனியன் பிரதேசங்கள் உள்ளிட்ட பல்வேறு மாநில கல்வி வாரியங்களை சேர்ந்த 4 முதல் 12 வகுப்பு வரையிலான மாணவர்கள் இதில் பங்கு பெறலாம்.
50 பைசா என்ற குறைந்த விலையில் அஞ்சல் அட்டையை வாங்கலாம். இதற்காக பள்ளிகள் உள்ளூர் தபால் அதிகாரிகளுடன் ஒருங்கிணைத்து வருகின்றன. அஞ்சல் துறை ஒவ்வொரு அஞ்சல் அட்டையிலும் முத்திரையிடப்பட்ட முகவரியோடு புதுதில்லி–110011-ல் உள்ள சவுத் பிளாக்கில் பிரதமருக்கு அதை அனுப்புகிறது.
ஒவ்வொரு பள்ளியும் சிறந்த யோசனைகளைக் கொண்ட 10 அஞ்சல் அட்டைகளை பட்டியலிடும், மேலும் அவை சிபிஎஸ்இ பள்ளிகளால் சிபிஎஸ்இ தளத்திலும், சிபிஎஸ்இ அல்லாத பள்ளிகளால் மைகவ் தளத்திலும் பதிவேற்றப்படும். ஜனவரி 17, 2022 அன்று நடைபெறும் இறுதி நிகழ்வில் சிறந்த யோசனைகளைக் கொண்ட 75 அஞ்சல் அட்டைகள் அகில இந்திய அளவில் சிபிஎஸ்இ தலைமையகத்தால் தேர்ந்தெடுக்கப்படும்.
இந்த பிரச்சாரத்தின் வாயிலாக இந்தியா முழுவதும் உள்ள தபால் நிலையங்கள் மூலம் இன்றுவரை 50 லட்சத்திற்கும் அதிகமான அஞ்சல் அட்டைகள் விற்பனை செய்யப்பட்டுள்ளன. மேலும், 70 ஆயிரத்துக்கும் மேற்பட்ட பள்ளிகள் அஞ்சல் துறையின் அதிகாரிகளால் தொடர்பு கொள்ளப்பட்டுள்ளன. சுமார் 7000 பள்ளிகளின் பங்கேற்புடன் 4.5 லட்சத்துக்கும் அதிகமான மாணவர்கள் அஞ்சல் அட்டைகளை அனுப்பியுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1779383
வணிகம் மற்றும் தொழில்துறை அமைச்சகம்
லாஸ் ஏஞ்சல்சில் நாளை நடைபெற உள்ள இந்தோ-பசிபிக் பொருளாதார அமைப்பின் அமைச்சர்கள் கூட்டத்தில் திரு பியூஷ் கோயல் பங்கேற்கிறார்
அமெரிக்காவில் பயணம் மேற்கொண்டுள்ள மத்திய வர்த்தகம் மற்றும் தொழில்துறை, நுகர்வோர் நலன், உணவு மற்றும் பொது விநியோகத்துறை, ஜவுளித்துறை அமைச்சர் திரு பியூஷ் கோயல் தமது பயணத்தின் இரண்டாவது கட்டமாக, லாஸ் ஏஞ்சல்ஸ் நகருக்கு இன்று சென்றுள்ளார். அங்கு நடைபெற உள்ள இந்தோ-பசிபிக் பொருளாதார அமைப்பு, இந்தியா- அமெரிக்கா பாதுகாப்பு ஒத்துழைப்பு அமைப்பு ஆகியவற்றின் அமைச்சர்கள் அளவிலான கூட்டத்தில் கலந்துகொள்வதுடன், மேலும் சில முக்கிய நிகழ்ச்சிகளிலும் பங்கேற்கிறார்.
இந்திய வம்சவளியினருடன், மதிய உணவு கூட்டத்தில் கலந்துகொண்ட திரு பியூஷ்கோயல், இந்தோ-பசிபிக் பொருளாதார அமைப்பு கூட்டம் பற்றி செய்தியாளர்களுடன் கலந்துரையாடினார்.
ஒத்த கருத்துடைய நாடுகளின் விதிமுறைகள் அடிபடையிலான தனித்துவமான, முன்முயற்சி இது என்று கூறிய திரு கோயல், அந்த பிராந்தியத்தில் பாதுகாப்பு நிலவவும், வர்த்தகத்துக்கான வாய்ப்புகளை ஏற்படுத்தவும், இந்த அமைப்பு உறுதி செய்யும் என்று தெரிவித்தார்.
இந்தியாவும்-அமெரிக்காவும் மிக வலுவான சிறந்த வர்த்தக உறவுகளை பகிர்ந்து வருவதாக கேள்வி ஒன்றுக்கு அவர் பதிலளித்தார். இந்தியாவின் மிகப்பெரிய வர்த்தக பங்குதாரராக அமெரிக்கா உள்ளது என்று கூறிய அவர், அமெரிக்காவில் பல இந்திய நிறுவனங்கள் தொழில் நடத்தி வருவதாக தெரிவித்தார். அமெரிக்காவில் இருந்து ஏராளமான முதலீடுகள் இந்தியாவுக்கு வந்து கொண்டிருப்பதாக அவர் கூறினார்.
மேலும் விவரங்களுக்கு இந்த ஆங்கில செய்திகுறிப்பைக் காணவும்: https://pib.gov.in/PressReleasePage.aspx?PRID=1857694
பிரதமர் அலுவலகம்
புகழ்பெற்ற கிரேக்க ஆராய்ச்சியாளரும் இசைக்கலைஞருமான கான்ஸ்டான்டினோஸ் கலைட்ஸிஸுடன் பிரதமர் சந்திப்பு
கிரேக்க ஆராய்ச்சியாளரும், இசைக்கலைஞரும், இந்தியாவின் சிறந்த நண்பருமான திரு. கான்ஸ்டான்டினோஸ் கலைட்ஸிஸை பிரதமர் திரு. நரேந்திர மோடி 25.08.2023 அன்று ஏதென்ஸில் சந்தித்தார்.
திரு. கான்ஸ்டான்டினோஸ் கலைட்ஸிஸ் இந்தியா மீது கொண்டுள்ள அன்பையும், இந்திய இசை மற்றும் நடனத்தின் மீதான அவரது ஆர்வத்தையும் பிரதமர் பாராட்டினார். 27.11. 2022 அன்று தமது மனதின் குரல் வானொலி உரையின் 95-வது நிகழ்ச்சியின் போது பிரதமர் அவரைப் பற்றிக் குறிப்பிட்டிருந்தார்.
கிரேக்கத்தில் இந்தியக் கலாச்சாரத்தை மேலும் பிரபலப்படுத்துவதற்கான வாய்ப்புகள் குறித்து இந்தச் சந்திப்பின்போது அவர்கள் விவாதித்தனர்.
பிரதமர் அலுவலகம்
நவராத்திரியை முன்னிட்டு மக்களுக்கு பிரதமர் வாழ்த்து தெரிவித்துள்ளார்
நவராத்திரி பண்டிகையை முன்னிட்டு பிரதமர் திரு.நரேந்திர மோடி மக்களுக்கு வாழ்த்து தெரிவித்துள்ளார். நவராத்திரியின் தொடக்கத்தில் திரு.மோடி ஷைலபுத்ரி தேவியிடம் பிரார்த்தனை செய்தார். மேலும், அனைவருக்கும் மகிழ்ச்சி, ஆரோக்கியம், தெய்வத்தின் அருள் கிடைக்க வேண்டும் என வாழ்த்து தெரிவித்தார்.
அவர் தனது ட்விட்டர் பதிவில் தெரிவித்துள்ளதாவது,
“சக்தி வழிபாட்டின் சிறந்த திருவிழாவான நவராத்திரியில் உங்கள் அனைவருக்கும் நல்வாழ்த்துகள். நம்பிக்கையின் மங்கலகரமான இந்த நாளில், உங்கள் ஒவ்வொருவரின் வாழ்விலும் புதிய ஆற்றலும், உற்சாகமும் உண்டாகட்டும். ஜெய் மாதா”
நவராத்திரி விழா இன்று முதல் ஷைலபுத்ரி தேவி வழிபாட்டுடன் தொடங்குகிறது. அவரது அருளால் அனைவரது வாழ்வும் மகிழ்ச்சி, நல்ல அதிர்ஷ்டம், சிறந்த ஆரோக்கியம் நிறைந்ததாக இருக்க வேண்டுகிறேன்”.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவு கழக கிடங்குகளில், உணவு தானியங்கள் சேதம் அடைவதில்லை: மத்திய அமைச்சர் தகவல்
மத்திய உணவு மற்றும் பொது விநியோகத்துறை இணையமைச்சர் திரு. தான்வேராவ் சாகிப் தாதாராவ் மக்களவையில் எழுத்துப்பூர்வமாக தாக்கல் செய்தி பதிலில் கூறியதாவது:
நுகர்வோர் பாதுகாப்பு சட்டம் 2019, 2020ம் ஆண்டு ஜூலை மாதம் அமலுக்கு வந்தது. இந்த புதிய சட்டத்தின் படி, நுகர்வோருக்கு ஏராளமான பாதுகாப்பு கிடைக்கிறது. தயாரிப்பாளர் அல்லது விற்பனையாளர் அல்லது சேவை அளிப்போர் மற்றும் வாடிக்கையாளர் இடையேயான ஒப்பந்தத்தில் நியாமற்ற நடைமுறைகளை திணிக்க முடியாது.
ஒப்பந்தத்தை மீறும் வாடிக்கையாளருக்கு அபராதம் விதிப்பது, வாடிக்கையாளர் தனது கடனை முன்கூட்டியே செலுத்தினால் அதை ஏற்க மறுப்பது போன்றவை எல்லாம் ஒப்பந்தத்தில் நியாயமற்ற நடைமுறைகள் என தெரிவிக்கப்பட்டுள்ளது.
நுகர்வோர் பாதுகாப்பு சட்டப்படி வழக்குகள் குறிப்பிட்ட காலத்துக்குள் தீர்க்கப்பட வேண்டும். சில விதிவிலக்கான சூழலில் மட்டுமே இந்த வழக்குகளை ஒத்தி வைக்க வேண்டும், அப்போது அதற்கான காரணம் எழுத்துபூர்வமாக பதிவு செய்யப்பட வேண்டும்.
நுகர்வோர் பாதுகாப்பு சட்டத்தின் கீழ் கடந்த 2019ம் ஆண்டு 2459 வழக்குகள் பதிவு செய்யப்பட்டு, 1435 வழக்குகளுக்கு தீர்வு காணப்பட்டுள்ளது.
பாசிபருப்பு மற்றும் உளுந்தம் பருப்பு ஆகியவற்றின் சில்லரை விலை கடந்த ஏப்ரல் மாதம் முறையே 26.75% மற்றும் 7.25% அதிகரித்துள்ளது.
இந்திய உணவு கழக சேமிப்பு கிடங்குகளில், கொள்முதல் செய்யப்படும் அரிசி மற்றும் கோதுமை போன்ற உணவு தானியங்கள் அறிவியல் பூர்வமாக சேமித்து வைக்கப்படுவதால், அவைகள் வீணாவதில்லை.
(Visitor Counter : 63
எரிசக்தி அமைச்சகம்
கன்வர்ஜன்ஸ் எனர்ஜி சர்வீசஸ் நிறுவனத்துடன் மின்னணு இயக்கத்திறன் ஒப்பந்தங்களில் தேசிய நீர்மின் கழகம் கையெழுத்து
சுற்றுச்சூழலைப் பாதுகாக்கும் குறிப்பிடத்தக்க நடவடிக்கையாக, மத்திய எரிசக்தி அமைச்சகத்தின் கீழ் இந்தியாவின் முன்னணி நீர்மின்சார நிறுவனமாக இயங்கும் தேசிய நீர்மின் கழகம், கன்வர்ஜன்ஸ் எனர்ஜி சர்வீசஸ் நிறுவனத்துடன் 25 மின்சார வாகனங்களை குத்தகைக்கு வழங்குவதற்காகவும், மூன்று மின்சார வாகன மின்னேற்றிகளை தேசிய நீர்மின் கழகத்திற்கு வழங்குவதற்காகவும் மின்னணு இயக்கத்திறன் ஒப்பந்தங்களில் கையெழுத்திட்டுள்ளது.
இந்தியாவில் மத்திய பொதுத்துறை நிறுவனங்களுள் பிரம்மாண்ட மின்சார வாகனத் தொகுதிகளைப் பெற்றுள்ள நிறுவனமாக தேசிய நீர்மின் கழகம் அமையும்.
காணொலிக் காட்சி வாயிலாக இந்த ஒப்பந்தங்கள் நேற்று கையெழுத்தாகின. தேசிய நீர்மின் கழகத்தின் தலைமை தொலைநோக்கு அதிகாரி திரு ஏ கே ஸ்ரீவஸ்தவா, கன்வர்ஜன்ஸ் எனர்ஜி சர்வீசஸ் நிறுவனத்தின் மேலாண் இயக்குநரும், தலைவர் மற்றும் நிர்வாக அதிகாரியுமான திருமிகு மஹுவா ஆச்சாரியா, நிர்வாக துணைத் தலைவர் திரு சௌரப் குமார் ஆகியோர் நிகழ்ச்சியில் கலந்துகொண்டனர்.
உலக சுற்றுச்சூழல் தினம் இன்று கொண்டாடப்படுவதை முன்னிட்டு சுற்றுச்சூழலை நோக்கிய உறுதிப்பாட்டை நிலைநிறுத்தும் வகையில் இந்த ஒப்பந்தத்தில் தேசிய நீர்மின் கழகம் கையெழுத்திட்டது.
தேசிய நீர்மின் கழகத்தில் எரிசக்தியின் திறமையான பயன்பாடு மற்றும் சேமிப்பு தொடர்பான நடவடிக்கைகளுக்காக இந்த இரு நிறுவனங்களும் ஓர் புரிந்துணர்வு ஒப்பந்தத்தில் ஈடுபடுவதற்கான முயற்சிகளும் மேற்கொள்ளப்பட்டு வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724629
குடியரசுத் துணைத் தலைவர் செயலகம்
ராஜஸ்தானில் நான்கு நாள் சுற்றுப்பயணத்தை நிறைவு செய்து குடியரசு துணைத் தலைவர் புதுதில்லி திரும்பினார்
ராஜஸ்தானில் தமது நான்கு நாள் சுற்றுப்பயணத்தை நிறைவு செய்து குடியரசு துணைத் தலைவர் திரு எம் வெங்கையா நாயுடு இன்று புதுதில்லி திரும்பினார். ராஜஸ்தானின் பல்வேறு கலாச்சார, வரலாற்று மற்றும் எல்லைப்புற இடங்களுக்கு திரு நாயுடு சென்றார். விவசாய விஞ்ஞானிகளுடன் உரையாடிய அவரிடம் உலர் நில விவசாயத்திற்காக உருவாக்கப்பட்ட புதிய வகைகள் பற்றி விளக்கப்பட்டது.
ஜெய்சால்மரில் உள்ள புகழ்பெற்ற தனோத் மாதா கோவிலில் இருந்து திரு நாயுடு தமது பயணத்தைத் தொடங்கினார், அங்கு அவர் தமது துணைவியார் திருமதி உஷா நாயுடு உடன் வழிபட்டார். தனோத் வெற்றி தூணில் மலர் வளையம் வைத்து தியாகிகளுக்கு அவர் அஞ்சலி செலுத்தினார்.
ஜெய்சால்மரில் எல்லைக்கு அருகிலுள்ள புகழ்பெற்ற லாங்கேவாலா போர் தளத்திற்கு வருகை தந்த திரு நாயுடு, முக்கியமான 1971 இந்திய-பாகிஸ்தான் போரில் இந்திய வீரர்கள் காட்டிய முன்மாதிரியான தைரியத்தையும் உறுதியையும் பாராட்டினார்.
இரண்டாவது நாளில், ‘ஜெய்சால்மர் போர் அருங்காட்சியகத்தை’ பார்வையிட்ட திரு நாயுடு, இந்திய ராணுவத்தின் போர் கோடாரி பிரிவின்  படையினருடன் உரையாடினார். தேசத்தைப் பாதுகாப்பதிலும், கடுமையான தட்பவெப்ப நிலைகளில் எல்லைகளைப் பாதுகாப்பதிலும் அவர்களின் சீரிய முயற்சிகளை அவர் பாராட்டினார்.
பாதுகாப்புப் படைகள், பாரம்பரிய யுத்தத்தில் தங்கள் வல்லமையை தக்கவைத்துக் கொள்ளும் அதே வேளையில், தகவல் மற்றும் இணையப் போர் போன்ற புதிய மற்றும் வளர்ந்து வரும் மோதல் பிரிவுகளில் தங்கள் திறனை நிலைநாட்டுமாறு குடியரசு துணைத் தலைவர் வலியுறுத்தினார்.
திரு நாயுடு பின்னர் 191 பி என் தலைமையகத்தில் ராணுவ வீரர்கள் கூட்டத்தில் உரையாற்றியதோடு, அந்த பகுதியில் பணியிலுள்ள எல்லை பாதுகாப்பு படை வீரர்களுடன் உரையாடினார். நாட்டின் எல்லைகளைப் பாதுகாப்பதற்காகவும், எல்லையில் ஆளில்லா எதிரி விமானங்களிலிருந்து அதிகரித்து வரும் அச்சுறுத்தல்களை எதிர்கொள்ள நடவடிக்கை எடுத்ததற்காகவும் எல்லை பாதுகாப்பு படையினரை அவர் பாராட்டினார். மேலும், சமீபத்திய தொழில்நுட்பங்களுடன் தங்களை புதுப்பித்துக் கொள்ளுமாறு படையினரை அவர் கேட்டுக் கொண்டார்.
ஜெய்பூரிலிருந்து புதுதில்லிக்கு புறப்பட்ட திரு நாயுடு மற்றும் அவரது மனைவி திருமதி உஷா நாயுடுவை ராஜஸ்தான் ஆளுநர் திரு கல்ராஜ் மிஸ்ரா, ராஜஸ்தான் அமைச்சர் டாக்டர் புலகி தாஸ் கல்லா, மாநிலங்களவை உறுப்பினர் திரு ராஜேந்திரா கெலாட் உள்ளிட்டோர் வழியனுப்பி வைத்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759600